Jasenica (prítok Lukavice)

Jasenica je potok na Hornom Pohroní, na území okresu Banská Bystrica, na dolnom toku (cca 1,2 km) tvorí hranicu s okresom Zvolen. Je to pravostranný prítok Lukavice, meria 4,5 km a je tokom IV. rádu. 

Prameň
Preteká Zvolenskou kotlinou, kde pramení v podcelku Bystrická vrchovina, na severovýchodnom svahu Ostrého vrchu (573,6 m n. m.), v nadmorskej výške okolo 490 m n. m. 

Opis toku
Na krátkom úseku tečie najprv juhovýchodným smerom, následne pokračuje severojužným smerom a sprava priberá krátky prítok z juhovýchodného svahu Vysokého vrchu (543,1 m n. m.). Napokon sa stáča opäť na juhovýchod a severoseverovýchodne od obce Lukavica sa v nadmorskej výške okolo 357 m n. m. vlieva do Lukavice.

 Referencie 

Kategória:Potoky na Slovensku
Kategória:Povodie Hrona
Kategória:Vodné toky vo Zvolenskej kotline
Kategória:Vodné toky v okrese Banská Bystrica